15. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 20468/2628 της 23 Φεβρ./6 Μαρτ. 1972 (ΦΕΚ Β΄ 207) Περί εγκρίσεως διενεργείας προμηθειών και εκτελέσεως εργασιών υπό των παρά ταις Νομαρχίαις Δασικών Υπηρεσιών, εκ πιστώσεων του προϋπολογισμού του Κ.Τ.Γ.Κ. και Δασών και καθορισμός του τρόπου πραγματώσεως αυτών. Έχοντες υπ’ όψει: 1.Τας διατάξεις του υπ’ αριθ. 957/1971 Ν.Δ/τος, περί Υπουργικού Συμβουλίου και Υπουργείων. 2.Την υπ’ αριθ. 2112/365/11.9.1971 απόφασιν του Υπουργού Εθνικής Οικονομίας περί μεταβιβάσεως αρμοδιοτήτων εις τους Υφυπουργούς, Γεν. Γραμματέα και Αναπληρωτήν Γεν. Γραμματέα του Υπουργείου Εθνικής Οικονομίας. 3.Τας διατάξεις του από 30.11.1928 Προεδρικού Δ/τος «περί Διαχειρίσεως Δασών κλπ.». 4.Τας διατάξεις του υπ’ αριθ. 389/1943 Νόμου, του υπ’ αριθ. 284/1961 Β.Δ/τος, ως και της υπ’ αριθ. 102756/6666/13.6.1967 αποφάσεως των Υπουργών Συντονισμού και Γεωργίας. 5.Τας διατάξεις του υπ’ αριθ. 1254/1949 Ν.Δ/τος περί τροποποιήσεως και συμπληρώσεως ενίων διατάξεων των περί φορτοεκφορτώσεων Νόμων. 6.Την υπ’ αριθ. 230717/34068/2988/28.9.1967 απόφασιν ημών, περί καθορισμού τρόπου προμηθειών και εκτελέσεως εργασιών υπό Δασαρχείων οικονομικώς εξυπηρετουμένων υπό του Κ.Τ.Γ.Κ. και Δασών. 7.Τας διατάξεις του υπ’ αριθ. 86/1969 Ν.Δ/τος «περί Δασικού Κώδικος» ως ετροποποιήθη και ισχύει σήμερον. 8.Τας διατάξεις του υπ’ αριθ. 380/70 Β.Δ/τος περί τροποποιήσεως του υπ’ αριθ. 4/2.1.61 Β.Δ/τος «περί Οργανισμού του Υπουργείου Γεωργίας». 9.Την υπ’ αριθ. Λ7/12/7/7.10.70 κοινήν απόφασιν των Υπουργών Προεδρίας της Κυβερνήσεως, Εσωτερικών και Γεωργίας, «περί οργανώσεως των Περιφερειακών Υπηρεσιών του Υπουργείου Γεωργίας». 10.Τας υπ’ αριθ. Α9/1-6/9 και Α9/1-8/3/9.8.71 αποφάσεις του Πρωθυπουργού και του Αντιπροέδρου της Κυβερνήσεως και Υπουργού Εσωτερικών, «περί οργανώσεως των Διανομαρχιακών Υπηρεσιών και Νομαρχιών». 11.Την ανάγκην της αμέσου καλύψεως των εκτάκτων και ιδιομόρφων αναγκών των εν θέματι Δασαρχείων δια των αναγκαίων αυτοίς εφοδίων ως και την έγκαιρον εκτέλεσιν των επειγούσης φύσεως διασοτεχνικών, υλοτομικών εν γένει εργασιών κλπ. προς αποφυγήν επιζημίων συνεπειών εκ τυχόν καθυστερήσεων, και 12.Την σύμφωνον γνώμην της Γενικής Διευθύνσεως Δασών, αποφασίζομεν: 1.Εγκρίνομεν την, υπό των Περιφερειακών Δασικών Υπηρεσιών των οικείων Νομαρχιών, πραγματοποίησιν προμηθειών και εκτέλεσιν εργασιών, εκ πιστώσεων του προϋπολογισμού του Κ.Τ.Γ.Κ. και Δασώ, ως κάτωθι: α.Προμήθειαι πάσης φύσεως εφοδίων, απαραιτήτων δια την άσκησιν των αρμοδιοτήτων και λειτουργίαν των Περιφερειακών Δασικών Υπηρεσιών πλην οργάνων, συσκευών και μηχανικού εξοπλισμού εν γένει, εκτέλεσις συναφών εργασιών, ως και επισκευή οργάνων, μηχανών Γραφείου και συσκευών εργαστηρίου μέχρι 50.000 δραχμών κατά μήνα και κατ’ είδος προμηθειών ή εργασιών. β.Επισκευαί οχημάτων, μηχανημάτων, και προμήθειαι των αναγκαιούντων προς τούτο ανταλλακτικών και εξαρτημάτων μέχρι ποσού 50.000 δραχμών κατά μήνα και κατ’ είδος εργασιών ή προμηθειών. γ.Εκτέλεσις εν γένει δασοτεχνικών έργων και εργασιών, μέχρι ποσού 50.000 δραχμών κατ’ είδος εργασίας και κατά μήνα. δ.Εκτέλεσις υλοτομικών εν γένει εργασιών υπό ομάδων δασεργατών, ήτοι υλοτομία, μετατόπισις και μεταφορά δασικών προϊόντων, εκτέλεσις δασοκομικών εργασιών μέχρι ποσού (50.000) «100.000» δραχμών, κατά περίπτωσιν. Δια της υπ’ αριθ. 29617/3950 της 16 Μαρτ./11 Μαΐου 1972 (ΦΕΚ Β΄ 330) απόφ. Υπ. Εθν. Οικονομίας το ανωτέρω εντός ( ) ποσόν ωρίσθη εις 100.000 δραχ., η δε εκτέλεσις των ανωτέρω εργασιών γενήσεται κατά τα εν παρ. 2δ της παρούσης οριζόμενα. ε.Εκτέλεσις υλοτομικών εν γένει εργασιών υπό συνεταιρισμών δασεργατών, ήτοι υλοτομία, μετατόπισις και μεταφορά δασικών προϊόντων, εκτέλεσις δασοκομικών εργασιών, ανεξαρτήτως ποσού. ς.Φορτοεκφορτώσεις δασικών εν γένει προϊόντων υπό συνεταιρισμών δασεργατών ή υπό ανεγνωρισμένων Σωματείων φορτοεκφορτωτών ή ομάδων δασεργατών, μέχρι ποσού 100.000 δραχμών, κατά περίπτωσιν. ζ.Μεταφοραί δασικών προϊόντων εκ των δασοδρόμων εις τα πριονιστήρια ή εις τους τόπους συγκεντρώσεως δι’ αυτοκινήτων ως και μετατοπίσεις τοιούτων δι’ ελκυστήρων και εν γένει μηχανικών μέσων, ανεξαρτήτως ποσού. 2.Καθορίζομεν τον τρόπον διενεργείας των ανωτέρω προμηθειών, εκτελέσεως εργασιών και επισκευών, ως κάτωθι: α.Προμήθειαι εφοδίων, εκτέλεσις συναφών εργασιών ως και επισκευή μηχανημάτων Δασικών Βιομηχανιών, οργάνων, μηχανών Γραφείων και συσκευών εργαστηρίου θα πραγματοποιώνται, συμφώνως προς τας διατάξεις του άρθρ. 15 του υπ’ αριθ. 284/61 Β.Δ/τος. β.Επισκευαί οχημάτων και μηχανημάτων εν γένει, θα πραγματοποιώνται κατά την καθοριζομένην, δια της υπ’ αριθ. 31589/2054/19.3.71 αποφάσεως του Υπουργού Γεωργίας, διαδικασίαν. (Αντί της σελ. 164,41) Σελ. 164,41(α) Τεύχος 457-Σελ.73 Περιφερειακές Υπηρεσίες Υπουργείου Γεωργίας 16.Α.ν.15 Διευκρινίζεται ότι, δια τας επισκευάς αυτοκινήτων, θα τηρήται και η, δια της υπ’ αριθ. 4056/27.2.65 αποφάσεως του Προέδρου της Κυβερνήσεως, ως αύτη μέχρι σήμερον ετροποποιήθη, προβλεπομένη διαδικασία. γ.Ανάθεσις εκτελέσεως εν γένει δασοτεχνικών έργων και εργασιών θα πραγματοποιώνται συμφώνως προς τας διατάξεις των άρθρ. 15 και 16 του υπ’ αριθ. 284/61 Β.Δ/τος. δ.Ανάθεσις εις ομάδας δασεργατών υλοτομικών εν γένει εργασιών, θα ενεργήται δι’ απ’ ευθείας συμφωνίας, συμφώνως προς το εκάστοτε εγκεκριμένον πρόγραμμα υλοτομίας, κατά τας διατάξεις των άρθρ. 130 του Π.Δ. της 19/30 Νοεμ. 1928 και 137 του Ν.Δ. 86/1969, επί τιμή κατά μονάδα κυμαινομένη εντός των ορίων των καθοριζομένων περιοδικώς, παρά της Γενικής Διευθύνσεως Δασών, τη προτάσει των οικείων Περιφερειακών Δασικών Υπηρεσιών και μετά γνώμην του Τεχνικού Συμβουλίου Δασών. ε.Ανάθεσις εις δασικούς συνεταιρισμούς εργατών των εν γένει υλοτομικών εργασιών, θα ενεργήται ωσαύτως δι’ απ’ ευθείας συμφωνίας, συμφώνως προς τας ανωτέρω μνημονευομένας διατάξεις και επί τη αυτή καθοριζομένη τιμή κατά μονάδα. ς.Ανάθεσις εις δασικούς συνεταιρισμούς εργατών ή ανεγνωρισμένα Σωματεία φορτοεκφορτωτών ή ομάδας δασεργατών, των εργασιών φορτοεκφορτώσεων, θα ενεργήται δι’ απ’ ευθείας συμφωνίας, συμφώνως προς το εκάστοτε εγκεκριμένον πρόγραμμα, κατά τας διατάξεις των άρθρ. 130 του Π.Δ. της 19/30 Νοεμ. 1928, 137 του Ν.Δ. 86/1969 και 1 του Ν.Δ. 1254/1949, επί τιμή κατά μονάδα κυμαινομένη εντός των καθοριζομένων περιοδικώς παρά της Γενικής Διευθύνσεως Δασών, τη προτάσει των οικείων Περιφερειακών Δασικών Υπηρεσιών και μετά γνώμην του Τεχνικού Συμβουλίου Δασών. ζ.Ανάθεσις μεταφορών των δασικών εν γένει προϊόντων, εκ των δασοδρόμων εις τα πριονιστήρια ή εις τους τόπους συγκεντρώσεως δι’ αυτοκινήτων ως και αι μετατοπίσεις τοιούτων δι’ ελκυστήρων και εν γένει μηχανικών μέσων, εις δασικούς συνεταιρισμούς εργατών ή ομάδας δασεργατών, ή εις τρίτους, θα ενεργήται δι’ απ’ ευθείας συμφωνίας ή δια προχείρων μειοδοτικών διαγωνισμών, αναλόγως της περιπτώσεως, των τοπικών συνθηκών και της επειγούσης ή μη μορφής των εργασιών, κατά τας διατάξεις των άρθρ. 130 του Π.Δ. της 19/30 Νοεμ. 1928 και 137 του Ν.Δ. 86/1969 εν συνδυασμώ προς τας διατάξεις του άρθρ. 15 του υπ’ αριθ. 284/1961 Β.Δ/τος. Σελ. 164,42(α) Τεύχος 457-Σελ.74 3.Η έκδοσις αποφάσεων διενεργείας προμηθειών, εκτελέσεως εργασιών κλπ., η κατάρτισις των όρων διακηρύξεων των σχετικών διαγωνισμών, η προκήρυξις αυτών, η επανάληψις τούτων εν περιπτώσει αγόνου ή ασυμφόρου αποτελέσματος, η έγκρισις αυτών, μετά σύμφωνον γνώμην της οικείας Επιτροπής ως και η υπογραφή των οικείων συμβάσεων, οσάκις απαιτείται, θα πραγματοποιώνται υπό του Νομάρχου ή του νομίμως παρ’ αυτού εξουσιοδοτημένου οργάνου. 4.Η έγκρισις των δι’ απ’ ευθείας συμφωνίας ενεργουμένων προμηθειών και εργασιών, θα πραγματοποιήται υπό των ιδίων ως άνω οργάνων. 5.Αι, κατά τα άνω, εκδιδομέναι αποφάσεις, περί εγκρίσεως διενεργείας προμηθειών ή εκτελέσεως εργασιών, δέον όπως είναι πλήρως ητιολογημέναι και ειδικώτερον καθορίζουν: α.Τον τρόπον πραγματοποιήσεως της προμηθείας ή εκτελέσεως της εργασίας, ήτοι δια τακτικών διαγωνισμών, ή προχείρων, δημοσιευομένων ή μη εις τον τύπον ή δι’ απ’ ευθείας συμφωνίας δια λήψεως ή μη προσφορών. β.Τους λόγους, οίτινες επιβάλλουν την προμήθειαν των ειδών εν γένει, ή εκτέλεσιν των εργασιών και ότι αύται καλύπτουν αμέσους ανάγκας λειτουργίας τούτων. 6.Ορίζομεν ότι, αι ως άνω προμήθειαι και εργασίαι, θα εκτελώνται υπό την απόλυτον ευθύνην των αρμοδίων οργάνων και εντός των ορίων των εκάστοτε εγκεκριμένων προς ανάλωσιν πιστώσεων. 7.Κατά την πραγματοποίησιν των υπό της παρούσης προβλεπομένων προμηθειών, δέον όπως τηρώνται απαρεγκλίτως αι περί προστασίας της εγχωρίου Βιομηχανίας και Βιοτεχνίας ισχύουσαι διατάξεις, ως και αι σχετικαί περί αυτών εγκύκλιοι διαταγαί. 8.Η παρούσα δεν έχει εφαρμογήν προκειμένου περί κατασκευής μονίνων εγκαταστάσεων, προμηθείας επίπλων, μηχανικού εξοπλισμού Γραφείων, συγγραμμάτων και περιοδικών. 9.Η παρούσα δημοσιευθήτω δια της Εφημερίδος της Κυβερνήσεως, από δε της δημοσιεύσεως ταύτης καταργείται πάσα γενική ή ειδική διάταξις αντικειμένη εις τας διατάξεις της παρούσης ή ρυθμίζουσα άλλως τα υπ’ αυτής διεπόμενα θέματα. 16.Α.ν.15 Περιφερειακές Υπηρεσίες Υπουργείου Γεωργίας